Heinrich Heine
Heinrich Heine (Düsseldorf, 13. decembar 1797 – Pariz, 17. februar 1856) bio je njemački književnik. Najveći je liričar njemačkog romantizma. Pisao je pjesme, pripovijesti i eseje. Bio je pjesnik široke popularnosti s mnoštvom učenika i imitatora posvuda u Evropi. Njegova najpoznatija ostvarenja su: poetska zbirka "Knjiga pjesama", "Florentinske noći", "Njemačka - jedna zimska priča". Njemačko- bosanski književnik Saša Stanišić objasnio je da je Heineova pjesma Asra predložak za bosansku pjesmu “Kraj tanana šadrvana”.